CELEX: E2010C0291
Language: fi
Date: 2010-07-07 00:00:00
Title: EFTAn valvontaviranomaisen päätös N:o 291/10/KOL, annettu 7 päivänä heinäkuuta 2010 , Bonamia ostreaen ja Marteilia refringensin osalta hyväksyttyjen Norjan vyöhykkeiden määrittämisestä

22.12.2010   
            
            
               FI
            
            
               Euroopan unionin virallinen lehti
            
            
               L 338/60
            
         EFTAn VALVONTAVIRANOMAISEN PÄÄTÖS
   N:o 291/10/KOL,
   annettu 7 päivänä heinäkuuta 2010,
   
      Bonamia ostreaen ja Marteilia refringensin osalta hyväksyttyjen Norjan vyöhykkeiden määrittämisestä
   EFTAN VALVONTAVIRANOMAINEN, joka
   ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 109 artiklan ja pöytäkirjan 1,
   ottaa huomioon EFTA-valtioiden sopimuksen valvontaviranomaisen ja tuomioistuimen perustamisesta ja erityisesti sen 5 artiklan 2 kohdan d alakohdan ja pöytäkirjan 1,
   ottaa huomioon ETA-sopimuksen liitteessä I olevan I luvun 4.1.5a kohdassa tarkoitetun asiakirjan neuvoston direktiivi 2006/88/EY, annettu 24 päivänä lokakuuta 2006, vesiviljelyeläimiin ja niistä saataviin tuotteisiin sovellettavista eläinten terveyttä koskevista vaatimuksista sekä vesieläinten tiettyjen tautien ehkäisemisestä ja torjunnasta (1), sellaisena kuin se on mukautettuna ETA-sopimuksen pöytäkirjan 1 mukaisesti, ja erityisesti kyseisen asiakirjan 53 artiklan,
   sekä katsoo seuraavaa:
   EFTAn valvontaviranomainen määritti 9 päivänä syyskuuta 2004 antamallaan päätöksellä N:o 225/04/KOL Norjan rannikon kokonaisuudessaan Bonamia ostreaen ja Marteilia refringensin osalta hyväksytyksi vyöhykkeeksi.
   Norja ilmoitti valvontaviranomaiselle sähköpostitse 3 päivänä kesäkuuta 2009, että Etelä-Norjassa Aust-Agderin läänissä oli luonnonvaraisissa ostereissa havaittu Bonamia ostreaen aiheuttama tartunta ja että alueen ympärille oli perustettu valvonta- ja seurantavyöhyke.
   Norja vahvisti 23 päivänä huhtikuuta 2010 päivätyllä kirjeellään (tapahtuma nro 5548681), että Bonamia ostreaen esiintyminen luonnonvaraisissa ostereissa Etelä-Norjassa Aust-Agderin läänissä ei ole poissuljettua eikä näin ollen ole luotettavaa näyttöä, jonka perusteella aluetta ympäröivä valvonta- ja seurantavyöhyke voitaisiin poistaa.
   Direktiivin 2006/88/EY 53 artiklan 3 kohdassa säädetään, että jos epidemiologinen tutkimus vahvistaa tartunnan tapahtuneen merkittävällä todennäköisyydellä, kyseisen jäsenvaltion, vyöhykkeen tai osaston taudista vapaa asema peruutetaan sen menettelyn mukaisesti, jolla tämä asema on julistettu. Norjan tekemän epidemiologisen tutkimuksen tulosten sekä Norjan kansallisen eläinlääkintäinstituutin ja yhteisön vertailulaboratorion välisten keskustelujen perusteella valvontaviranomainen katsoo, että taudista vapaan alueen aseman peruuttamista koskevan säännöksen ehdot täyttyvät Etelä-Norjan Aust-Agderin alueen osalta.
   Tämän vuoksi päätös N:o 225/04/KOL olisi kumottava.
   Tässä päätöksessä säädetyt toimenpiteet ovat EFTAn valvontaviranomaista avustavan EFTAn eläinlääkintäkomitean lausunnon mukaiset,
   ON HYVÄKSYNYT TÄMÄN PÄÄTÖKSEN:
   1 artikla
   
      Bonamia ostreaen ja Marteilia refringensin osalta hyväksyttyjen Norjan luettelo on tämän päätöksen liitteessä.
   2 artikla
   Kumotaan päätös N:o 225/04/KOL.
   3 artikla
   Tämä päätös tulee voimaan 7 päivänä heinäkuuta 2010.
   4 artikla
   Tämä päätös on osoitettu Norjalle.
   5 artikla
   Tämä päätös on todistusvoimainen ainoastaan englannin kielellä.
   
      Tehty Brysselissä 7 päivänä heinäkuuta 2010.
      
         
            EFTAn valvontaviranomaisen puolesta
         
         Per SANDERUD
         
            Puheenjohtaja
         
         Sverrir Haukur GUNNLAUGSSON
         
            Kollegion jäsen
         
      
   
   
      (1)  EUVL L 328, 24.11.2006, s. 14 ja ETA-täydennysosassa N:o 32, 17.6.2010, s. 1. Direktiiviä ei ole vielä julkaistu Norjassa.
   
      LIITE
      
                  1.
               
               
                  
                     Marteilia refringensin osalta hyväksytty vyöhyke on Norjan rannikko kokonaisuudessaan.
               
            
                  2.
               
               
                  
                     Bonamia ostreaen osalta hyväksytty vyöhyke on Norjan rannikko kokonaisuudessaan lukuun ottamatta
                  
                              —
                           
                           
                              Aust-Agderin lääniä Etelä-Norjassa.